ಯುಎಇಇಸ್ರೇಲ್ ನಡುವೆ ಶಾಂತಿ ಒಪ್ಪಂದ, ಟ್ರಂಪ್ ಘೋಷಣೆ ಇತ್ತೀಚಿನ ದಿನಗಳವರೆಗೂ ಶತ್ರುಗಳಾಗಿದ್ದ ಇಸ್ರೇಲ್ ಹಾಗೂ ಯುಎಇ ರಾಷ್ಟ್ರಗಳು ಇದೀಗ ಶಾಂತಿ ಒಪ್ಪಂದಕ್ಕೆ ಸಹಿ ಹಾಕಿವೆ. ಉಭಯ ದೇಶಗಳ ನಡುವೆ ರಾಜತಾಂತ್ರಿಕ ಸಂಬಂಧಗಳನ್ನ ಸಹಜ ಸ್ಥಿತಿಗೆ ತರಲು ನೆರವಾಗುವಂತಹ ಒಪ್ಪಂದಕ್ಕೆ ಸಹಿಹಾಕಲಾಗಿದೆ. ಒಪ್ಪಂದದಲ್ಲಿ ಹೂಡಿಕೆಗಳು, ಪ್ರವಾಸೋದ್ಯಮ, ತಂತ್ರಜ್ಞಾನಕ್ಕೆ ಹೆಚ್ಚು ಒತ್ತು ನೀಡಲಾಗಿದೆ. ಇದರ ಜೊತೆ ಎರಡೂ ದೇಶಗಳ ನಡುವೆ ನೇರ ವಿಮಾನಗಳ ಹಾರಾಟ, ಭದ್ರತೆ, ದೂರಸಂಪರ್ಕ, ಆರೋಗ್ಯ ಮತ್ತು ಸಂಸ್ಕೃತಿ ವಿಷಯಗಳಲ್ಲಿ ಸಹಕಾರಕ್ಕೆ ಒಪ್ಪಂದ ಮಾಡಿಕೊಳ್ಳಲಾಗಿದೆ. ಎರಡು ದೇಶಗಳ ಶಾಂತಿಮಾತುಕತೆಯ ಮಧ್ಯಸ್ಥಿಕೆ ವಹಿಸಿದ್ದ ಅಮೆರಿಕಾ ಅಧ್ಯಕ್ಷ ಡೊನಾಲ್ಡ್ ಇದನ್ನ ಖುದ್ದು ಘೋಷಣೆ ಮಾಡಿದ್ದಾರೆ.